Danilovi rajoon
Danilovi rajoon (vene keeles Даниловский район) on 2. järgu haldusüksus (munitsipaalrajoon) Venemaal Jaroslavli oblastis, asudes oblasti kirdeosas. Rajooni keskus on Danilovi linn. Rajoon piirneb põhjas Pervomaiski rajooniga, idas Ljubimi rajooniga, kagus Kostroma oblastiga, lõunas Nekrassovskoje ja Jaroslavli rajooniga, läänes Tutajevi rajooniga ning loodes Pošehhonje rajooniga. Rajooni pindala on 2212 km². Elanike arv oli 2010. aasta rahvaloenduse järgi 26 072. 2002. aastal oli elanikke 29 594 ja 1989. aastal 34 327 .